TARTALOMJEGYZÉK

1. Bevezetés 3

2. A projekt jelenlegi állása 4

2.1. A vizsgált időszak alatt elért eredmények áttekintése 4

2.2. A projekt befejezéséhez szükséges műszaki keret 4

2.3. A második mérföldkőtesztelés előkészületei 5

2.4. Az átfogó tesztelés előkészítése 5

2.5. Előkészületek az átállásra 6

2.6. SIS II hálózat 8

2.7. Üzemeltetési igazgatás 8

2.8. Biztonság 8

3. Igazgatás 9

3.1. Pénzügyi hatások 9

3.2. Projektirányítás 10

3.2.1. Átfogó programirányítási tanács (GPMB) 10

3.2.2. A SIS-VIS bizottság (SIS II) 11

3.2.3. Nemzeti tervezés és koordináció 11

3.2.4. Tanács 11

3.2.5. Európai Parlament 12

4. A következő jelentéstételi időszak prioritásai 12

5. Következtetések 12

1. BEVEZETÉS

Ez az elért eredményekről szóló jelentés bemutatja a Schengeni Információs Rendszer második generációjának (SIS II) fejlesztése és a SIS 1+-ról a SIS II-re történő átállás érdekében 2011 első félévében végzett munkát. E jelentést a Schengeni Információs Rendszerről (SIS 1+) a Schengeni Információs Rendszer második generációjára (SIS II) történő átállásról szóló 1104/2008/EK tanácsi rendelet és 2008/839/IB tanácsi határozat 18. cikkének megfelelően terjesztjük elő a Tanács és az Európai Parlament számára.

2. A projekt jelenlegi állása

2.1. A vizsgált időszak alatt elért eredmények áttekintése

A 2010. októberi IB Tanács tudomásul vette a SIS II működésbe lépésére vonatkozó új átfogó ütemtervet és költségvetést, valamint felkérte az összes érdekeltet, hogy hasznosítsák ezt az új lendületet, és tegyenek meg valamennyi szükséges erőfeszítést a projekt végrehajtásának biztosítására.

A Tanács 2010. októberi következtetéseinek elfogadása óta az érdekeltek mindent megtesznek a SIS II megfelelő elemeinek kialakításáért. Folyamatban van a SIS II központi részének műszaki fejlesztése, továbbá a központi rendszer és a tagállami részek tekintetében egyaránt komoly tesztelés zajlik. Az összes lehetséges problémát megvitatják az érdekeltekkel, hogy korai szakaszban kezelni és enyhíteni lehessen a kockázatokat.

A központi rendszer és a nemzeti rendszerek közötti érintkezésre irányadó végleges műszaki előírásokról szóló 2010. végi megállapodás képezte az előfeltételét annak, hogy lezárják a projekt műszaki fejlesztését. Ennek megfelelően megállapodáshoz vezetett és lezárult a műszaki előírások elfogadásának folyamata. 2010. november 29-én olyan szerződést írtak alá a fő fejlesztési vállalkozóval, amely a SIS II frissített követelményeire vonatkozó végleges megállapodásra is kiterjed.

E jelentéstételi időszak elején az alábbi két kockázatra hívták fel a tagállamok figyelmét: a) a SIS 1+ tesztelési környezetének hozzáférhetősége, valamint b) a tagállamok készen állása arra, hogy részt vegyenek a „kiterjesztett megfelelőségi tesztelési” kampányokban. E kérdések korai azonosításának eredményeként együttes kockázatenyhítési lépésekre került sor az említett két kockázat elhárítása érdekében.

Az érdekeltek az alábbi tesztelések terén értek el előrehaladást azt követően, hogy a fejlesztési szakaszban a központi és a nemzeti rendszereket egyaránt továbbfejlesztették az új előírások szerint:

- Központi szinten sikeres volt a továbbfejlesztett rendszer „gyári átvételi vizsgálata”;

- Nemzeti szinten áprilisban kezdődtek a központi és a nemzeti rendszerek közötti koherenciát ellenőrző „kiterjesztett megfelelőségi tesztelések” első sorozatai.

A projekt további fejlesztését is zökkenőmentesen, pozitív és alkotó jellegű légkörben kell végezni.

2.2. A projekt befejezéséhez szükséges műszaki keret

Az üzembe helyezésre szolgáló kiegészítő hardver

Az ausztriai tartalék központi egység valamennyi kiegészítő hardverét a tervek szerint leszállították. A központi egység hardverének fennmaradó részét 2011. január 25-én adták át Strasbourgban, az új hardver legnagyobb részének átadására 2010. december 17-én került sor Strasbourgban.

A SIS II nemzeti rendszereinek fejlesztése

2010. december 22-én a Bizottság levelet küldött a tagállamoknak, amelyben ismételten megerősítette az új interfészvezérlési dokumentáció (ICD) 3.0. végleges és stabil státuszát. Ez a verzió az a referenciadokumentum, amellyel a központi és a nemzeti rendszereket is összhangba kell hozni. Sürgettük a tagállamokat, hogy tegyék meg a SIS II nemzeti fejlesztésének és tesztelésének tervezése tekintetében szükséges intézkedéseket, hogy készen álljanak a központi rendszerrel közös, első hivatalos tesztelésekre, amelyek 2011 májusában kezdődtek.

Tesztelések

2011. január 11-12-én munkaértekezletet tartottak a tesztelésről, amely a tesztelési tervre és a tesztelési stratégiára helyezte a hangsúlyt. A tesztelési tanácsadó csoport (TAG) megvitatta és 2011. január 25-én lezárta a SIS II javasolt tesztelési stratégiájára vonatkozóan tett, fennmaradó tagállami észrevételeket. Ez lehetővé tette, hogy a Bizottság jóváhagyás céljából a SIS-VIS bizottság 2011. február 23-i ülése elé terjessze a SIS II javasolt tesztelési tervét és a SIS II javasolt tesztelési stratégiáját tartalmazó dokumentumokat. A SIS-VIS bizottság kedvező véleményt adott.

Ami a kiterjesztett megfelelőségi tesztelési kampányt illeti, a nyolc tesztelési környezet hozzáférhetősége azt jelenti, hogy a tagállamok négy olyan csoportban végezhetnek tesztelést, amelyek mindegyike legfeljebb nyolc tagállamból áll. A tesztelési időszak elején bizonyos nehézségek jelentkeztek a tagállamoknak a csoportok közötti egyenlő elosztása tekintetében.

Ezt követően – az átfogó ütemtervnek megfelelően – 2011. április 12-én az 1. csoport esetében megkezdték a kiterjesztett megfelelőségi tesztelés első nem hivatalos elemeit, 2011. június 23-án pedig a hivatalos elemek is megkezdődtek. Ezek a tesztek lehetőséget adnak a tagállamoknak annak igazolására, hogy frissített nemzeti rendszereik összhangban vannak az ICD 3.0.-val. A további három csoport szakaszosan végez majd teszteléseket 2011 végéig.

Amennyiben a tagállamok nem tudják a tervek szerint lezárni ezeket a teszteket, akkor fennáll a veszélye, hogy az kihat a projekt átfogó ütemtervére, amelyet 2010. októberben jelentettek be a Tanácsnak. Azonban e problémát elismerve, és kiváltképpen az első csoport tapasztalatait hasznosítva, a Bizottság és a SIS II munkacsoport szorosan együttműködött, hogy a legrugalmasabban használják fel a tartalék tárhelyeket, és így megpróbáljanak megfelelni a tagállamok tesztelési képességében bekövetkező gyors változásoknak.

2.3. A második mérföldkőtesztelés előkészületei

Az átfogó programirányítási tanács (GPMB) tagjai és a Bizottság megkezdték a második mérföldkőtesztelés előkészületeit. Mindez végső soron szükségessé teszi a követelményekre vonatkozó olyan dokumentum elkészítését, amely alapul szolgál majd a második mérföldkőtesztelés kivitelezésének leírásaihoz a következő jelentéstételi időszak során.

2.4. Az átfogó tesztelés előkészítése

Az átfogó programirányítási tanács tagjai, valamint a schengeni kérdésekkel foglalkozó tanácsi munkacsoport (SIS-TECH bizottság) műszaki tanácsadója közötti találkozóra 2011. február 8-án, Strasbourgban került sor. A találkozó a rendszerátállásra vonatkozó jogi aktusokban előirányzott átfogó teszteléssel kapcsolatos tevékenységekre összpontosított[1]. A találkozón a tevékenységek egész skálája tekintetében sikerült tisztázást, megállapodást, fontos kérdések potenciális megoldásait, intézkedéseket és ütemezéseket elérni.

2.5. Előkészületek az átállásra

A konverter tesztelése

A SIS 1+-ról a SIS II rendszerre való átállás sikeressége érdekében egy ideiglenes migrációs architektúrát hoznak létre. Az ideiglenes rendszer tartalmazni fog egy konvertert, amely az adatokat a jelenlegi C.SIS és a SIS II központi rész között két irányban alakítja át, és biztosítja a két rendszer összehangoltságát a tagállamoknak az egyik rendszerről a másikra való áttéréshez szükséges időtartam alatt[2].

A migrációs architektúra ilyen kulcsfontosságú eleme alapos tesztelést igényel. Ennek megvalósítása érdekében SIS 1+ tesztelési környezetre van szükség. Előzetesen azt tervezték, hogy a C.SIS meglévő tesztelési környezetét fogják használni. Azonban 2010 végén Franciaország arról tájékoztatta a Bizottságot, hogy az említett tesztelésekre szánt környezet már nem áll rendelkezésre, mivel igénybe kellett venni a SIS 1+ frissítésére, amely késében volt az ütemtervhez képest.

Megállapították, hogy a SIS 1+ tesztelési környezet rendelkezésre állásának kérdése kritikus kockázatot jelent a SIS II átfogó ütemtervére nézve. E probléma hatásának tompítása érdekében a Bizottság és a francia hatóságok megvitatták a pragmatikus és operatív lehetőségeket, amelyek felölelik a meglévő környezet rendelkezésre álló résidőinek azonosítását, hogy ezt a környezetet használják fel a SIS II tesztelésére az említett szabad időszakaszokban. Mindazonáltal – tekintettel a tesztelés intenzitására és időtartamára – világossá volt, hogy csak az e tesztelés céljára kialakított környezet jelent valós lehetőséget.

A Bizottság az átfogó programirányítási tanács támogatásával dolgozott a készenléti megoldás megtalálásán. Ez az elemzés ismét megerősítette, hogy nincs egyéb járható út, mint új SIS 1+ tesztelési környezet vásárlása (a SIS 1+ jelenlegi beszállítójától). Franciaország szoros együttműködésére volt szükség, mivel a francia műszaki alkalmazottak voltak a legmegfelelőbb helyzetben a szükséges felszerelés pontos követelményeinek meghatározásához, valamint annak biztosításához, hogy ez az tesztelési környezet teljes mértékben összehangolható a működő SIS 1+-al, ha ez utóbbi megváltozik.

Az említett készenléti megoldás mindenképpen kihat a költségvetésre és az ütemtervre is.

- Ami az ütemezést illeti, egy ilyen környezet kiépítése 19 hetet vesz igénybe. Az átfogó ütemtervben oly módon biztosítottuk ezt az időt, hogy a tevékenységeket a meglévő projektfeladatokkal egyidejűleg végzik. A némileg hosszadalmas határidő annak köszönhető, hogy az egyetlen beszállító elsőbbséget adott a SIS 1+ frissítésének, és nem hozott létre külön csoportot a SIS II projekt számára.

- Ami a költségvetést illeti, az új tesztelési környezet megközelítőleg 3 millió EUR-ba kerül majd, amit az uniós költségvetésből kell kifizetni. Ez az ár nem tartalmazza a rendszer használatával kapcsolatos üzemeltetési költségeket.

E kockázat kezelésével a Bizottság két célt kíván elérni: a SIS II átfogó ütemtervét érő bármely kedvezőtlen hatás elkerülését, valamint a SIS 1+ frissítése vonatkozásában Franciaország által jelenleg folyamatosan végzett munka félbeszakadásának elkerülését. Mindkét cél teljesült, és a kockázat enyhült. 2011. június 11-én közzétették a SIS 1+ környezet beszerzésére kiírt pályázatnak a beszállító részére való odaítéléséről szóló határozatot. A közbeszerzési eljárások lezárultak, és a kockázatot folyamatosan figyelemmel kísérik.

Mindazonáltal ki kell emelni egy alapvető tényezőt. Noha ebben a szakaszban enyhült az átfogó ütemtervre gyakorolt hatás, szem előtt kell tartani, hogy az új tesztelési környezet beszerzését jelentő megoldás a központi fejlesztési tevékenységeket érintő költségvetési vonzatokkal rendelkezik, és ez az összeg nem volt előrelátható, amikor a Bizottság 2010 októberében jelentést tett a Tanácsnak az átfogó költségvetésről és az ütemtervről.

Az átállás tervezése

A Bizottság szorosan együttműködik a fejlesztési fővállalkozóval és a tagállami szakértőkkel, hogy meghatározzák a SIS 1+-ról a SIS II-re történő átállás részletes tervét.

2011. február 23-án a SIS-VIS bizottság kedvező véleményt adott az átállási tevékenységeket előkészítő három fontos dokumentumról; nevezetesen a SIS II átállási tervről, a tesztelési stratégiáról és a tesztelési tervről.

Az átállási tervet úgy alakították ki, hogy a tagállami szakértők által előnyben részesített műszaki megközelítés megjelenítése révén megfeleljen azok igényeinek. Mivel azonban ez a megközelítés nincs teljesen összhangban az átállásra vonatkozó jogi aktusokkal, a Bizottság 2012 elején javaslatot szándékozik tenni a jogi keret módosítására abból a célból, hogy összhangba hozza a jogi rendelkezéseket a műszaki megközelítéssel.

A zavartalan átállási folyamat érdekében különös figyelmet kell szentelni az adatminőség kérdésének. Ugyanis csak a SIS 1+ adatminőségi szabályainak megfelelő adatok vihetők át a SIS II-be. A SIS 1+ adatminőségi szabályainak nem megfelelő adatokat „meg kell tisztítani” , mielőtt átvinnék őket a SIS II-be, mivel nem megfelelő formátumban nem vihetők át. Műszaki értelemben ez azt jelenti, hogy az ilyen adatokat szabványossá kell tenni vagy törölni kell. A lengyel elnökség 2011 második felében elsőbbséget biztosított az adattisztításnak.

A munkacsoporti üléseken a tagállamok felvetették a SIRENE átállásának kérdését. Ezt azt jelenti, hogy a meglévő SIS 1+ SIRENE irodák rendszereit új SIS II SIRENE rendszerekké változtatják. Az átállásra vonatkozó jogi aktusok meghatározzák, hogy SIS 1+-ban részt vevő tagállamok végzik a SIRENE működését ellenőrző tesztelést[3]. A Bizottság elismeri ennek a Tanács keretében végzett munkának az alapvető jellegét, és a projekt átfogó sikere szempontjából képviselt fontosságát.

A Bizottság támogatta a magyar elnökség javaslatát a problémák elemzésére, az elvégzendő feladatok kidolgozására ás a jogi helyzet feltérképezésére. A Bizottság rendelkezésre bocsátja a SIS II Központi Részt és kommunikációs infrastruktúráját a kiegészítő információk tesztelésének elvégzése során[4].

2.6. SIS II hálózat

A SIS II projekt magában foglalja az elérhetőséggel, a biztonsággal, a földrajzi lefedettséggel és a szolgáltatás színvonalával szemben támasztott követelményeknek megfelelő, nagy kiterjedésű hírközlési hálózat kialakítását, amely lehetővé teszi a nemzeti és központi rendszerek közötti kommunikációt.

A SIS II alapvető jogi aktusai leírják a SIS II adatait és a SIRENE irodákkal való adatcserét támogató kommunikációs infrastruktúrát[5]. A jelentéstételi időszak során a tagállamok megerősítették a Bizottság számára, az irodák között kicserélt adatok helyes szállításához és kézbesítéséhez szükséges SIS II SIRENE levéltovábbító műszaki leírását. A Bizottság ezt követően megkezdte a közbeszerzési eljárásokat.

2.7. Üzemeltetési igazgatás

A SIS II és a VIS jogi aktusainak elfogadásakor a Tanács és az Európai Parlament által tett együttes nyilatkozatokat követően, 2009 júniusában a Bizottság javaslatot tett a szabadságon, a biztonságon és a jog érvényesülésén alapuló térség nagyméretű IT-rendszereinek üzemeltetési igazgatását végző európai ügynökség felállítására. Az ügynökséget létrehozó rendeletet 2011. október 26-án fogadták el. Az ügynökség 2012. december 1-jétől kezdi meg a munkáját a rendszer üzemeltetési igazgatása tekintetében.

Az ügynökség alapvetően a SIS II (a beüzemelését követően), a VIS és az EURODAC rendszerek üzemeltetési igazgatásával kapcsolatos feladatokat látja majd el. A jövőben az ügynökséget megbízhatják további nagyméretű IT-rendszerek irányításával is, amennyiben a vonatkozó jogi aktusok ekként rendelkeznek.

2.8. Biztonság

2011. január 17–18-án Bratislavában (Pozsony) hálózatbiztonsági munkaértekezletet tartottak. A munkaértekezlet során megvitatták azokat az aggodalmakat, hogy az sTESTA hálózat karbantartó szervezete (a HP/Orange Business Services által üzemeltetett SOS- Security Operating Centre) esetleg hozzáférhet a SIS II adatokhoz. A munkaértekezlet következtetése, és a Bizottságnak a SIS-VIS bizottság 2011. január 26-i ülésén tett javaslata eredményeként a Bizottság megrendelt egy tanulmányt a SIS II hálózati rétegét kiegészítő titkosítási réteg megvalósításáról. A tagállamokat felkérték, hogy tegyenek észrevételeket a tanulmány referencia-feltételeire, és több hasznos javaslat érkezett.

A SIS II kiegészítő hálózatbiztonságáról szóló tanulmány eredményeit a SIS-VIS bizottság 2011. május 25-i ülésén mutatták be. Egyetlen olyan műszaki megoldást azonosítottak, amely megfelel valamennyi követelménynek. A következő lépés egy kísérleti tanulmány elkészítése, amelyben három önként jelentkező tagállam részvételére volna szükség. Németország és Ausztria már jelezte részvételi szándékát.

3. Igazgatás

3.1. Pénzügyi hatások

A jelentéstételi időszak végéig a Bizottság által a SIS II projektre vonatkozóan 2002 óta tett költségvetési kötelezettségvállalások összesen 135 146 000 EUR-t tettek ki. A vonatkozó szerződések megvalósíthatósági tanulmányokat, a SIS II központi részének fejlesztését, a támogatást és a minőségbiztosítást, a SIS II hálózatot, a strasbourgi üzemeltetési igazgatás előkészítését, a biztonságot, a biometrikával kapcsolatos előkészületeket, a kommunikációval és a szakértők kiküldetésével kapcsolatban felmerült költségeket ölelik fel.

Ebből az összegből 2002. és 2011. június vége között ténylegesen 72 661 169 EUR került kifizetésre. A fő kiadási tételek közé a fejlesztés (34 867 228 EUR), a hálózat (21 520 620 EUR), a támogatás és minőségbiztosítás (8 592 178 EUR), valamint a strasbourgi üzemeltetési igazgatás előkészítése (6 236 058 EUR) tartozott.

Költségvetés-végrehajtás |

2002 és 2011 júniusa között | 2011 januárja és júniusa között |

(EUR) | Kötelezettségvállalási előirányzatok | Kifizetési előirányzatok | Kötelezettségvállalási előirányzatok | Kifizetési előirányzatok |

Fejlesztés | 80 458 863 | 34 867 228 | 81 407 | 1 431 933 |

Támogatás és minőségbiztosítás | 11 068 521 | 8 592 178 | 1 081 180 | 467 791 |

Hálózat | 32 375 954 | 21 520 620 | 0 | 1 149 233 |

Az üzemeltetési igazgatás előkészítése | 7 675 715 | 6 236 058 | 207 500 | 1 398 107 |

Biztonság | 1 354 283 | 217 712 | 479 568 | 0 |

Tanulmányok és konzultáció | 961 131 | 942 261 | 20 650 | 20 650 |

Tájékoztató kampány | 33 373 | 33 373 | 0 | 0 |

Szakértők kiküldetési költségei | 1 203 286 | 236 866 | 0 | 40 745 |

Egyéb | 14 874 | 14 874 | 0 | 0 |

ÖSSZESEN: | 135 146 000 | 72 661 169 | 1 870 304 | 4 508 459 |

A 2011-es költségvetési eljárás lezárásakor a SIS II uniós költségvetésen belüli kötelezettségvállalási és kifizetési előirányzatainak egyharmada a tartalékba került. Ez 10 millió EUR kötelezettségvállalási előirányzatot, valamint 6 642 473 EUR kifizetési előirányzatot tett ki. Az említett összegek felszabadításának az volt az előfeltétele, hogy a Bizottságnak részletes tájékoztatást kellett nyújtania a költségvetési hatóság számára a SIS II ütemtervéről, beleértve a szükséges technikai lépéseket, a költségeket, az egyes lépésekért viselt felelősséget, valamint a szolgáltatóval a SIS II rendszer fejlesztése érdekében kötött szerződésbe való teljes körű betekintést.

Az előző jelentéstételi időszak végén az Európai Parlamentnek eljuttatott tájékoztatás mellett 2011. januárban, májusban és júniusban további írásbeli tájékoztatást küldtünk ezekről az ügyekről, továbbá 2011. január 12-én és 2011. május 31-én sor került az európai parlamenti képviselők technikai tájékoztatására abból a célból, hogy megválaszoljuk a konkrét kérdéseket, és friss képet adjunk a projekt helyzetéről. A Költségvetési Bizottság 2011. június 14-i ülésén döntés született a tartalékolás feloldásáról.

Annak fényében, hogy 2010 végén növekvő aggályok fogalmazódtak meg azzal kapcsolatosan, hogy további finanszírozásra lesz szükség a SIS II nemzeti fejlesztéseihez, a Bizottság figyelemmel kísérte a tagállamokhoz 2010 végén eljuttatott kérdőívek eredményeit, hogy megállapítsa az egyes tagállamok igényeit, és a lehetséges mértékben teljesítse azokat a Külső Határok Alap meglévő előirányzataiból. Jelenleg megbeszélések folynak kiegészítő források esetleges biztosításának lehetőségeiről.

3.2. Projektirányítás

3.2.1. Átfogó programirányítási tanács (GPMB)

Az átállásra vonatkozó jogi aktusok 2010. június 3-án elfogadott módosításai alapján az átfogó programirányítási tanácsot hivatalos formában kijelölték a központi SIS II projektet segítő tanácsadó testületnek, hogy segítse elő a központi és a nemzeti SIS II projekteket összehangolását[6]. Az átfogó programirányítási tanács nem rendelkezik döntéshozatali jogkörrel és a Bizottság vagy a tagállamok képviseletére vonatkozó megbízatással.

Az átfogó programirányítási tanács feladatköre a Bizottság hatáskörrel rendelkező főigazgatóságának főigazgatója, valamint a SIS-VIS bizottság keretében 2011. március 23-án ülésező tagállamok által adott kedvező állásfoglalást követően lépett hatályba.

Az átfogó programirányítási tanács a jelentésben tárgyalt időszak során 21 alkalommal találkozott.

3.2.2. A SIS-VIS bizottság (SIS II)

A SIS II kifejlesztésében a Bizottságot a SIS-VIS bizottság segíti. A SIS-VIS bizottság a 2011 januárja és júniusa közötti időszakban öt alkalommal tanácskozott a SIS II-vel kapcsolatos technikai kérdésekről. Beszámolók szerint az átállás, a tesztelés, és az átfogó programirányítási tanács eljárási szabályzata vonatkozásában több alapvető jóváhagyást értek el.

A SIS-VIS bizottság rendszeres ülései mellett a bizottságon belüli munkacsoportokat, valamint tagállami szakértők bevonásával zajló munkaértekezleteket is szerveztek a részletes technikai kérdések megvitatása céljából. Ezeken az üléseken rendszerint a projekt egyes konkrét célkitűzéseivel kapcsolatosan felmerülő témákra összpontosítanak:

- A tesztelési tanácsadó csoport a tesztek megszervezésével, végrehajtásával és értelmezésével kapcsolatos kérdésekben nyilvánít véleményt a SIS-VIS Bizottságnak. A csoport a jelentéstételi időszakban tizennyolcszor ült össze.

- A változtatáskezelő tanács a jelentett problémák osztályozásával, minősítésével, valamint ezek megoldásának lehetséges hatásaival kapcsolatban ad tanácsot. Mivel sok erőfeszítést fordított arra, hogy megállapodjon a központi rendszer 2010-es frissített műszaki leírásáról és a követelmények azt követő stabilizálásáról, ez a munkacsoport – amely SIS-VIS bizottságnak is beszámol – a jelentéstételi időszak folyamán hivatalosan nem ült össze.

- Ezen időszakban három SIS II átállási munkaértekezletet/ülést tartottak, hogy tanácsot adjanak a SIS-VIS bizottságnak és folytassák e kritikus témával kapcsolatos tevékenységüket.

3.2.3. Nemzeti tervezés és koordináció

A Bizottság projektcsoportját tanácsaival segítő munkacsoportban a tagállamok nemzeti projektmenedzserei (NPM) vesznek részt. A munkacsoport üléseinek célja, hogy megvitassák a részletes tervezéssel, a kockázatokkal és a tevékenységekkel kapcsolatos, központi és nemzeti szinten felmerülő kérdéseket. A jelentés tárgyát képező időszakban a nemzeti projektmenedzserek öt alkalommal üléseztek.

3.2.4. Tanács

A Tanács üléseit kedvező légkör jellemezte.

A tanácsi következtetésben kifejtetteknek és a projektben részt vevő felek teljes átláthatóság fenntartására vonatkozó kívánságának megfelelően a Bizottság rendszeresen tájékoztatja a Tanácsot a SIS II átfogó ütemtervének végrehajtásával és a központi projekt vonatkozásában felmerülő kiadásokkal kapcsolatban.

A Bizottság részt vesz a Tanács Schengeni Információs Rendszerért felelős előkészítő szerveinek ülésein és a Miniszterek Tanácsának minden olyan ülésén, melynek napirendjén szerepel a SIS II. A Bizottság jelentésekben számol be a SIS II projekt jelen helyzetéről és a tervezett következő lépésekről.

A Bizottság hetente megjelenő gyorsjelentésében foglalja össze a műszaki fejlesztéseket a projektben nemzeti szinten részt vevő kollégák részére.

3.2.5. Európai Parlament

A Bizottság továbbra is megbízható, hiteles és naprakész tényeken és adatokon alapuló tájékoztatást nyújt az Európai Parlament számára a SIS II program mindenkori állásáról. A SIS II jogi aktusai által előírt jelentéstételi kötelezettség[7] teljesítése mellett a Bizottság a SIS II tartalékba helyezett előirányzatainak (lásd a 3.1. pontot) feloldásáról folytatott megbeszélések keretében további tájékoztatást nyújtott az Európai Parlamentnek pénzügyi szerződési és ütemezési kérdésekről, valamint a projekt helyzetéről. Az Állampolgári Jogi, Bel- és Igazságügyi Bizottságot (LIBE) szintén tájékoztatták a helyzet alakulásáról.

Végezetül a Bizottság a SIS-el kapcsolatos ügyekben két parlamenti kérdésre válaszolt.

4. A következő jelentéstételi időszak prioritásai

A következő jelentéstételi időszak során az alábbi három fő területen zajlik tevékenység:

- a tesztelési ciklusok és az ahhoz kapcsolódó hibaelhárítás, a második mérföldkőtesztelés és a 2012-es átfogó tesztelés előkészítése céljából;

- a biztonsági ügyekben zajló jelenlegi munka folytatódik, és ennek eredményeként 2012 második és harmadik negyedévében biztonsági ellenőrzésre kerül sor;

- a konverter tesztelései, amelyek megelőlegezik a SIS 1+-ról a SIS II-re való átállás 2012 második negyedévében sorra kerülő első próbáját, a 2012 második és harmadik negyedévében zajló átfogó próbát, valamint a SIS II-be történő élő adatátvitelt, a rendszer 2013-as üzembe helyezését megelőzően.

5. Következtetések

A jelentéstételi időszakban nem maradtak el a zavarkeltő események. Mindazonáltal, a legfontosabb szereplők együttműködő megközelítésének és az uniós intézmények közötti nyílt kommunikációnak köszönhetően korán feltárták és enyhítették a komoly kockázatokat és problémákat, vagy korrekciós intézkedéseket hoztak. A tagállamok és a központi rendszer között 2011 második felében zajló intenzív tesztelés előkészíti a 2012-es kritikus tesztelési sorozatokat – a második mérföldkőtesztelést és az átfogó tesztelést. A projekt átfogó időkeretének tarthatósága is nagyrészt attól függ, hogy sikeresen zárul-e a 2011-es év során zajló intenzív tesztelési szakasz.

Emellett azon is dolgozni fognak, hogy a rendszer megfeleljen – a szintén 2012-ben esedékes – biztonsági ellenőrzés követelményeinek.

Végezetül folytatódnak a SIS 1+-ról a SIS II-re való átállás előkészületei a konverter intenzív tesztelése révén, aminek lehetővé kell tennie, hogy az egész folyamatra a szükséges mértékű bizalom mellett kerüljön sor.

I. melléklet

SIS-VIS bizottsági (SIS II) és munkacsoporti ülések

A jelentéstételi időszak során tartott ülések

2011. JANUÁR |

12, 19, 25 | SIS II átfogó programirányítási tanács |

18 | SIS átállási munkaértekezlet |

26 | SIS II nemzeti projektmenedzseri ülés |

26 | SIS-VIS bizottság (SIS II műszaki bizottsági ülés) |

11 | SIS II tesztelési stratégiai munkaértekezlet |

4, 18, 25 | SIS II tesztelési tanácsadó csoport ülése |

2011. FEBRUÁR |

2, 9, 22 | SIS II átfogó programirányítási tanács |

23 | SIS II nemzeti projektmenedzseri ülés |

23 | SIS-VIS bizottság (SIS II műszaki bizottsági ülés) |

1, 15, 22 | SIS II tesztelési tanácsadó csoport ülése |

2011. MÁRCIUS |

2, 9, 16, 22, 30 | SIS II átfogó programirányítási tanács |

23 | SIS-VIS bizottság (SIS II műszaki bizottsági ülés) |

23 | SIS II nemzeti projektmenedzseri ülés |

29 | SIS II tesztelési tanácsadó csoport ülése |

22 | SIS II munkaértekezlet a megfelelőségi tesztelésről, a (kiterjesztett) tesztelési tervet ismertető dokumentumokról (TDD) |

24 | SIS átállási munkaértekezlet |

2011. ÁPRILIS |

6, 13, 27 | SIS II átfogó programirányítási tanács |

5, 12, 19, 26 | SIS II tesztelési tanácsadó csoport ülése |

2011. MÁJUS |

10, 18, 24 | SIS II átfogó programirányítási tanács |

25 | SIS-VIS bizottság (SIS II műszaki bizottsági ülés) |

25 | SIS II nemzeti projektmenedzseri ülés |

17 | SIS II átállási munkaértekezlet |

12, 17, 24, 31 | SIS II tesztelési tanácsadó csoport ülése |

2011. JÚNIUS |

1, 8, 15, 28 | SIS II átfogó programirányítási tanács |

23 | SIS II kiterjesztett megfelelőségi tesztelési munkaértekezlet |

29 | SIS-VIS bizottság (SIS II műszaki bizottsági ülés) |

29 | SIS II nemzeti projektmenedzseri ülés |

7, 14, 21 | SIS II tesztelési tanácsadó csoport ülése |

SIS-VIS bizottsági (SIS II) és munkacsoporti ülések

b) A következő jelentéstételi időszakra ideiglenesen beütemezett ülések

2011. JÚLIUS |

6, 12, 19, 27 | SIS II átfogó programirányítási tanács |

20 | SIS-VIS bizottság (SIS II műszaki bizottsági ülés) |

20 | SIS II nemzeti projektmenedzseri ülés |

5, 12, 19, 26 | SIS II tesztelési tanácsadó csoport ülése |

14 | SIS II második mérföldkőtesztelés előkészítési ülés |

2011. AUGUSZTUS |

10, 23 | SIS II átfogó programirányítási tanács |

2 , 9 , 16 , 23 , 30 | SIS II tesztelési tanácsadó csoport ülése |

2011. SZEPTEMBER |

7 , 14 , 21 , 28 | SIS II átfogó programirányítási tanács |

21 | SIS-VIS bizottság (SIS II műszaki bizottsági ülés) |

21 | SIS II nemzeti projektmenedzseri ülés |

6 , 13 , 20 , 27 | SIS II tesztelési tanácsadó csoport ülése |

2011. OKTÓBER |

5 , 19 , 26 | SIS II átfogó programirányítási tanács |

24 | SIS-VIS bizottság (SIS II műszaki bizottsági ülés) |

24 | SIS II nemzeti projektmenedzseri ülés |

4 , 11 , 18 , 25 | SIS II tesztelési tanácsadó csoport ülése |

2011. NOVEMBER |

9 , 16 , 23 , | SIS II átfogó programirányítási tanács |

23 | SIS-VIS bizottság (SIS II műszaki bizottsági ülés) |

23 | SIS II nemzeti projektmenedzseri ülés |

8 , 15 , 22 , 29 | SIS II tesztelési tanácsadó csoport ülése |

2011. DECEMBER |

7 , 14 , 21 | SIS II átfogó programirányítási tanács |

21 | SIS-VIS bizottság (SIS II műszaki bizottsági ülés) |

21 | SIS II nemzeti projektmenedzseri ülés |

6 , 13 , 20 | SIS II tesztelési tanácsadó csoport ülése |

[pic][pic][pic]

[1] A Tanács 1104/2008/EK rendelete (2008. október 24.) a Schengeni Információs Rendszerről (SIS 1+) a Schengeni Információs Rendszer második generációjára (SIS II) történő átállásról (HL L 299., 2008.11.8., 1. o.), valamint a Tanács 2008/839/IB határozata (2008. október 24.) a Schengeni Információs Rendszerről (SIS 1+) a Schengeni Információs Rendszer második generációjára (SIS II) történő átállásról (HL L 299., 2008.11.8., 43. o.).

[2] Az 1104/2008/EK rendelet és a 2008/839/IB határozat közös 10. cikkének (3) bekezdése.

[3] Az 1104/2008/EK rendelet és a 2008/839/IB határozat közös 9. cikkének (1) bekezdése.

[4] Az 1104/2008/EK rendelet és a 2008/839/IB határozat közös 9. cikkének (2) bekezdése.

[5] A Schengeni Információs Rendszer második generációjának (SIS II) létrehozásáról, működtetéséről és használatáról szóló, 2006. december 20-i 1987/2006/EK európai parlamenti és tanácsi rendelet (HL L 381, 2006.12.28., 4. o.) és a Schengeni Információs Rendszer második generációjának (SIS II) létrehozásáról, működtetéséről és használatáról szóló, 2007. június 12-i 2007/533/IB tanácsi határozat (HL L 205., 2007.8.7., 63. o.) közös 4. cikke.

[6] A Tanács 541/2010/EU rendelete (2010. június 3.) a Schengeni Információs Rendszerről (SIS 1+) a Schengeni Információs Rendszer második generációjára (SIS II) történő átállásról szóló 1104/2008/EK rendelet módosításáról (HL L 155., 2010.6.22., 19. o.), valamint a Tanács 542/2010/EU rendelete (2010. június 3.) a Schengeni Információs Rendszerről (SIS 1+) a Schengeni Információs Rendszer második generációjára (SIS II) történő átállásról szóló 2008/839/IB határozat módosításáról (HL L 155., 2010.6.22., 23. o.), amelyek 17a. cikket illesztettek az átállásra vonatkozó jogi aktusokba.

[7] A Schengeni Információs Rendszerről (SIS 1+) a Schengeni Információs Rendszer második generációjára (SIS II) történő átállásról szóló 1104/2008/EK tanácsi rendelet és a 2008/839/IB tanácsi határozat közös 18. cikke.